มือและเท้าชอบเหงื่อออก ไม่ใช่แค่ตอนตื่นเต้น แต่ตอนปกติก็จะออกครับเวลาร้อน เกิดจากอะไรครับ ตอนเด็กเป็นบ้างแต่ไม่บ่อยพอโตมาเป็นบ่อยมาครับ
สวัสดีครับอาการเหงื่อออกมากผิดปกติ จะพบได้ในอวัยวะที่มีต่อมเหงื่อมาก เช่น บริเวณฝ่ามือฝ่าเท้า โดยเหงื่อนั้นจะถูกขับออกมาเพื่อลดอุณหภูมิของร่างกาย ดังนั้น ปัญหาที่ทำให้เหงื่ออกมาคือ มีความร้อนภายในมากผิดปกติ หรือ ต่อมเหงื่อทำงานผิดปกติเอง ซึ่งเกิดได้จากหลายสาเหตุ อาทิเช่น มีการเผาผลาญภายในมาก เช่นในโรคไทรอยด์เป็นพิษ มีความร้อนภายในสะสม เช่น โรคอ้วน มีการติดเชื้อหรืออักเสบภายใน เช่น วัณโรค มีการสร้างฮอร์โมนผิดปกติเช่นใน เนื้องอก pheochromocytoma หรือ มีความผิดปกติในระบบประสาทอัตโนมัติ ทำให้การปรับอุณหภูมิภายในผิดปกติ เป็นต้นครับนอกจากนี้แล้ว ก็อาจเกิดจากการที่ต่อมเหงื่อนั้นทำงานผิดปกติเอง โดยที่ไม่มีโรคอื่น ซึ่งในกรณีนี้ ปัจจุบัน ยังไม่ทราบสาเหตุชัดเจน และอาจพบได้ตั้งแต่วัยเด็ก ถึงผู้ใหญ่ครับด้วยเหตุนี้ สำหรับอาการเหงื่อออกผิดปกตินี้ ก็ควรพบแพทย์อายุรกรรมเพื่อตรวจสอบหาสาเหตุที่แท้จริงเสียก่อน จึงค่อยพิจารณาการรักษา เพราะแต่ละโรคมีวิธีรักษาแตกต่างกันครับ